text: 6 Diospa Palabran nin: "Tataykita, mamaykitawan jatumpaj qhaway", nispa (Éxo. 20:12; Efe. 6:2). Jesusqa, chay kamachiyta jatunpaj qhawacherqa, fariseosta, leymanta kamachejkunata ima juchachaspa, imaraykuchus paykunaqa tatasninkuta mana jatunpajchu qhawaj kanku (Mar. 7:5, 10-13). Jesusqa, wajkuna yachakunankupaj jina ruwarqa. Sutʼincharinapaj wañupunan qayllata, discipulon Juanman mamanta qhawaripunanta nerqa, ichá mamanqa chay kutipi viudaña karqa (Juan 19:26, 27).